**NATJEČAJ**

**za izbor** **Povjerenika za medije Hrvatskog studentskog zbora**

**I.**

Pravo na sudjelovanje u natječaju imaju studenti/ice koji/e ispunjavaju sljedeće opće uvjete:

-  da su studenti na visokom učilištu u Republici Hrvatskoj,

- da nisu razriješeni dužnosti kao članovi studentskog zbora radi neispunjavanja povjerenih im dužnosti određenih Zakonom ili Statutom, povrede ugleda dužnosti koju su obnašali, zlouporabe položaja ili prekoračenja njihovih ovlasti.

**II.**

Za sudjelovanje na natječaju kandidati/kinje su dužni/ne priložiti:

- životopis;

- dokaz o statusu studenta;

 - motivacijsko pismo;

 - porfolio s već objavljenim člancima u medijima.

**III.**

**Prijave na natječaj podnose se u roku od 30 dana od dana objave na stranicama Hrvatskog studentskog zbora, zaključno sa 17. prosinca 2020. godine.**

Prijave s potrebnom dokumentacijom podnose se:

- u elektronskom obliku sa skeniranom dokumentacijom na adresu: hsz@hsz.hr s naznakom: „PRIJAVA NA NATJEČAJ ZA POVJERENIKA ZA MEDIJE HRVATSKOG STUDENTSKOG ZBORA“.

Prijave s nepotpunom i neovjerenom dokumentacijom neće se razmatrati.

Rezultati natječaja bit će dostavljeni svim kandidatima putem navedenih kontakt podataka.

**IV.**

Mandat Povjerenika za medije Hrvatskog studentskog zbora odgovara mandatu predsjednika Hrvatskog studentskog zbora.

**V.**

Neke od trenutnih aktivnosti Hrvatskog studentskog zbora u koje se očekuje **Povjerenika za medije** Skupštine Hrvatskog studentskog zbora su:

* održavanje i stvaranje sadržaja za mrežnu stranicu i društvene mreže,
* planiranje događaja, izrada medijskih kampanja, izrada promotivnih materijala,
* promocija i komunikacija Hrvatskog studentskog zbora i Studentskih zborova članica Skupštine Hrvatskog studentskog zbora prema javnosti,
* Koordinacija informacijskog oglašavanja na svim sastavnicama Skupštine HSZ-a,
* Sakupljanje informacija i kontakta osoba zaduženih za medijsko oglašavanje na sastavnicama Skupštine Hrvatskog studentskog zbora te zajednička komunikacija i suradnju u cilju medijske promocije,
* Izrada evidencije svih medijskih čimbenika važnih za rad Hrvatskog studentskog zbora,
* Rad na kreiranju strategije medijskog oglašavanja i obraćanja Hrvatskog studentskog zbora,
* Sazivanje tematskih sjednica i medijskih pressica koje prate stavke djelovanja iz plana i programa Hrvatskog studentskog zbora.